У С Т А В

НА ОБРАЗЦОВО НАРОДНО ЧИТАЛИЩЕ

„ОТЕЦ ПАИСИЙ 1928” СЕЛО ТРАПОКЛОВО, ОБЩИНА СЛИВЕН

Народно читалище „Отец Паисий” е учредено през 1928г. Читалището има значим принос за формирането на народната душевност и култура, за развитието на библиотечното познание на жителите на селото, за разпространението на знания и усъвършенстване на хората. Читалището е основата на духовния живот в селото и с разноликата си народополезна дейност оставя ясна диря в живота на няколко поколения от жителите на селото.

**ГЛАВА ПЪРВА**

ОБЩИ ПОЛОЖЕНИЯ

Чл.1.(1) Народно читалище „Отец Паисий 1928” с. Трапоклово е традиционно самоуправляващо се българско културно-просветно сдружение, което изпълнява общински и държавни задачи в областта на културата.

(2) То работи на принципите на доброволността, демократизма и автономията.

(3) Читалище „Отец Паисий 1928” е юридическо лице с нестопанска цел, наричано по- нататък в Устава за краткост „Читалището”

Чл.2.(1) Читалището не е политическа организация и в неговата дейност може да участват физически лица без оглед на ограничения за възраст, пол, политически и религиозни възгледи и етническо самосъзнание и юридически лица, по определени от Общото събрание критерии, условия и ред.

Чл.3.(1) Читалището е юридическо лице и подлежи на вписване в регистъра на Сливенския Окръжен съд.

(2) Седалището на Читалището е село Трапоклово, община Сливен, област Сливен.

(3) Адресът на управление: село Трапоклово, община Сливен, област Сливен.

(4) Наименованието на Читалището се изписва на български език и може да бъде допълнително изписвано с латински букви – „Отец Паисий – 1928”.

(5) Читалището може да има клонове, създадени по реда , предвиден от ЗНЧ

Чл.4. Читалището поддържа отношения на сътрудничество и координация с държавните и общинските органи и организации, на които законите възлагат права и задължения, свързани с неговата дейност, като запазва своята автономия.

Чл.5. Читалището може да се сдружава и с други читалища и сродни организации, без да ограничава самоуправлението на собствената си дейност и имуществото си.

Чл.6.(1) Читалището работи във взаимоотношения и с други културни институти, учебни заведения, обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интересите.

(2) Всички членове на Читалището спазват прокламираните принципи в този Устав.

**ГЛАВА ВТОРА**

ЦЕЛИ, ДЕЙНОСТИ И ЗАДАЧИ

Чл.7. Целта на Читалището е да задоволява потребностите на гражданите свързани с:

1. Развитие и обогатяване на културния живот на населението.

2. Запазване на обичаите и традициите на българския народ.

3. Разгръщане на творческите заложби на подрастващото поколение и приобщаване към ценностите и постиженията на науката, изкуството, културата и спорта.

Чл.8. За постигане на своята цел Читалището извършва следните дейности:

1. Поддържа библиотека.

2. Организира школи, клубове, концерти, представления, празненства, чествания, фестивали, конференции и други научни форуми, издава печатни материали, свързани с неговата дейност и съответстващи на ЗНЧ и Устава.

3. Развива и подпомага любителското художествено творчество.

4. Организира и провежда прояви от общински, регионален, национален и международен характер.

5. Поставя своята дейност на широка обществена основа, като организира, насърчава и всестранно разгръща творческата дейност и инициатива на деятелите и любителите, които обединява.

6. Осъществява сътрудничество с други сдружения и формации.

7. Помага за личностната и социална реализация, интеграция, обществена и културна изява на деца и младежи, на хората със специфични потребности, с увреждания и в неравностойно положение.

8. Съдейства за професионалното обучение на специалистите, работещи в структурните звена на Читалището.

9. Изгражда, управлява и поддържа обекти и съоръжения за развитие на читалищната дейност.

10. Организира спортни прояви на възрастни и подрастващи и подпомага развитието на младежки, детски и юношески клубове и организации в областта на спорта и физическото възпитание.

Чл.9.(1) Читалището може да извършва стопанска дейност, услуги, разработване и участие в национални и международни програми и проекти, като водеща организация и в партньорство.

(2) Тази стопанска дейност и услуги трябва да подпомагат изпълнението на основните задачи, цели и функции на Читалището.

1. Стопанската дейност може да се извършва чрез собствени, търговски или граждански дружества, или чрез членство в търговско дружество с други юридически субекти.

2. Допълнителните стопански дейности не могат да се осъществяват в нарушение на законодателството в България.

3. Положителните финансови резултати от своята дейност Читалището няма да разпределя като печалба в полза на своите членове.

(3) Читалището подпомага финансово развитието на своите дейности по регламентите правила позволени от Устава.

(4) За постигане на своите цели Читалището може да извършва допълнителна стопанска дейност като:

1. Предлага услуги в областта на културата и просветното дело;

2. Организира представителни и демонстрационни прояви;

3. Придобиване и управление на движима и недвижима собственост, както и вещни права;

4. Предлагане, регистриране, покупка, придобиване, защита, продължаване и подновяване в страната и чужбина права върху телевизионни, интернет или радио излъчвания, авторски и сродни права, лицензи, търговски марки, дизайни, откриване и изменения на тези обекти, предоставянето на ползването им на трети лица;

5. Организиране на публични благотворителни акции в подкрепа на общественополезните цели и дейности на Читалището;

6. Учредяване на търговски дружества, придобиване на дялове и акции в търговски дружества;

7. Придобиване и получаване на доходи на ценни книжа, управление и разпореждане с телевизионни, радио и интернет права върху излъчването на проявите, организирани или разрешени от Читалището;

8. Управление и разпореждане със спонсорските и рекламни права върху проявите организирани или разрешени от Читалището;

9. Сдружаване с трети лица за извършване на съвместна дейност;

10. Друга дейност, която не е забранена със закон.

(5) Приходите от стопанската дейност може да се използват само за постигането на общественополезни цели.

**ГЛАВА ТРЕТА**

УЧРЕДЯВАНЕ, ПРЕКРАТЯВАНЕ, ЧЛЕНСТВО

Чл.10. Основаване и правоприемство.

1. НЧ „Отец Паисий-1928“ е основано през 1928 г.

2. Читалището се регистрира в окръжния съд Сливен в съответствие с ЗНЧ и се вписва в публичния регистър на Министерство на културата.

3. Всяка промяна на вписаните в съдебния регистър обстоятелства се заявяват в съда в съответствие със Закона за народните читалища.

Чл.11. Прекратяване на Читалището.

1. Читалището може да бъде прекратено по решение на Общото събрание, взето в съответствие с Устава и вписано в регистъра на Окръжния съд.

2. Читалището може да бъде прекратено и по решение на Окръжния съд, съгласно предвидените разпоредби в ЗНЧ.

Чл.12. (1) Членовете на Читалището могат да бъдат индивидуални, колективни и почетни.

(2) Членството в Читалището е доброволно.

(3) Членските права и задължения не се прехвърлят и не преминават върху други лица при прекратяване.

(4) Членовете не отговарят за задълженията на Читалището.

Чл.13. (1) Индивидуални членове.

1. Индивидуалните членове са български граждани, навършили 18 години

2. Индивидуалните членове са действителни и спомагателни.

(2) Действителните членове са дееспособни лица, които плащат редовно определения размер на годишния членски внос от общото събрание на Читалището.

(3) ако не бъде определен размера на годишния членски внос от Общото събрание за текущата година до приемането на годишния бюджет за съответната година, остава утвърденият размер за предходната година.

(4) право на глас в Общото събрание имат само тези читалищни членове, които са внасяли членския си внос за всяка предходна година и са платили в пълен размер определеният годишен членски внос за текущата година до 7 календарни дни, преди провеждането на Общото събрание.

(5) Спомагателни членове са лица не навършили 18 години, които нямат право да избират и да бъдат избирани в ръководните органи и имат съвещателен глас.

(6) Спомагателните членове плащат членския си внос в намален размер, определен от Читалищното настоятелство, който не може да бъде по голям от 50% от размера на членския внос на редовните членове – физически лица.

(7) Членството се учредява или продължава с акта на плащането на членския внос.

(8) Води се регистър на читалищните членове, с посочване ЕГН, като се изписва датата на приемане и кога е платен встъпителният членски внос. За всяка календарна година се оформя отделен списък към регистъра, в който се посочва размерът на годишния членски внос и подпис на лицето за всяка година.

(9) Приемане на действителни членове на читалището:

1. Членове се приема въз основа на заявление по образец, одобрен от Читалищното настоятелство, към което се прилагат от заявителя:

- мотиви за желанието си да бъде приет за действителен член;

- ордер за внесен встъпителен членски внос;

2. Спомагателните членове, навършили пълнолетие, могат да подадат заявление за действително членство, като не заплащат встъпителен членски внос;

3. На първото си заседание след подаване на заявлението за действително членство, Читалищното настоятелство разглежда заявлението и се произнася с мотивирано решение за одобрение или отказ;

4. Решението на предходна точка се взема от Читалищното настоятелство с явно гласуване и с мнозинство от две трети от присъстващите членове;

5. Отказът за приемане се съобщава писмено на заявителя в срок от 14 дни от вземане на решение, който може да бъде обжалван пред общото събрание;

6. Отказът се разглежда от Общото събрание на първото заседание след депозиране на жалбата, за което се изпраща писмено уведомление на заявителя, с посочена дата, час и място за провеждане на заседанието.

(10) Членствените отношения възникват от датата на решението на Читалищното настоятелство за приемане, а при отказ , от датата на уважение на жалбата от Общото събрание.

(11) В едномесечен срок от решението за приемане, Председателя на Читалището издава на новоприетия член официален документ за членство.

(12) Действително и спомагателно членство се прекратява:

1. С писмено заявление с личен подпис на Читалищния член;

2. Когато не е платен членския внос в рамките на предходната календарна година;

3. Когато Общото събрание изключи читалищен член за грубо нарушение на Устава, за поведение, уронващо доброто име на Читалището или нанесени стопански и финансови щети в особено големи размери.

(13) Основанието за прекратяване на членството по право (отпадане по предходната алинея) се установява с писмени доказателства в Протокол, изготвен от Секретаря на Читалището, който се разглежда и потвърждава от Читалищното настоятелство с мнозинство от две трети от присъстващите.

(14) Прекратяването на членството води до загубване на правата, предоставяни въз основа на този Устав.

(15) Възстановяване на членство може да се поиска и разгледа по общия ред за приемане на членове, след изтичане на три календарни години от датата на изключването или една година от доброволно прекратяване на членството или загубване на правата, поради не плащане на членския внос .

(16) Решенията на Читалищното настоятелство влизат в сила от поставянето им, ако не бъдат обжалвани пред Общото събрание.

(17) Решенията по предходната алинея могат да се обжалват пред Общото събрание в срок от един месец от изпращане на уведомлението до засегнатите лица, но не-по късно от една година.

(18) На първото Общо събрание, Читалищното настоятелство представя писмена информация за жалби от изключени членове и мотивите за това. Ако прецени, че обжалваните решения за незаконосъобразни, не съответстват на Устава или не са обосновани, Общото събрание може да реши да възстанови членствените права на изключен член с решение, взето с мнозинство две трети от присъстващите на заседанието на Общото събрание.

(19) решението на Общото събрание за отмяна на решенията на Читалищното настоятелство по реда на предходната алинея има обратна сила. Възстановеният член се счита за неизключван , съответно, неотпаднал.

(20) За разглеждане на жалба по предходните алинеи от Общото събрание, заинтересованата страна трябва да е внесла дължимият годишен членски внос в определеният размер, за което представя с жалбата писмени доказателства за това.

Чл.14. Членствени права на действителните и индивидуални членове.

(1) Членовете на Читалището имат право:

1. Да избират ръководни органи и да бъдат избирани в тях, ако най-малко 2 години непосредствено преди избора са били действителни членове на Читалището;

2. Да получават информация за дейността на Читалището;

3. Да участват в обсъждане на дейността на Читалището;

4. Да ползват с предимство неговата база и услугите му;

5. Да бъдат информирани за дейността на Читалището по всяко време след подаване писмено искане до Читалищното настоятелство, на което се изпраща отговор в едномесечен срок;

6. Да изказват свободно своето мнение и да защитава позицията си по дейността на Читалището;

7. Да сигнализират пред съответните органи на Читалището за нередности във връзка с дейността на Читалището и работата на неговите членове и служители;

8. Да внася в Настоятелството писмени предложения, препоръки и жалби, на които следва да получи своевременен отговор в срок от 30 календарни дни от датата на получаването им;

(2) Всеки член на Читалището може да се ползва от имуществото и резултатите от читалищната дейност при условие и ред, определени от Читалищното настоятелство;

(3) Членовете на Читалището могат да получават морални и материални награди, стимули и помощи за активно участие и принос в постигане на целите на Читалището;

(4) Всички членове на Читалището са длъжни:

1. Да спазват Устава и решенията на Читалищното настоятелство;

2. Да участват според възможностите си в дейността на Читалището;

3. Да опазват имуществото и предприемат стъпки за обогатяването му;

4. Да не уронват доброто име на Читалището;

5. Да съдействат за постигане целите на Читалището и неговото финансово и организационно укрепване;

6. Да плащат в срок и редовно определения годишен членски внос;

7. Да не използват своето членство за цели и начин, противоречащи на Устава;

(5) Спомагателни членове са лица до 18 години, но навършили 14 години, които нямат право да избират и да бъдат избирани в ръководните органи и мат съвещателен глас;

(6) Спомагателните членове имат право:

1. Да участват в Общото събрание с право на съвещателен глас;

2. Да участват в дейността на Читалището;

3. Да правят предложение до органите на Читалището по въпроси, отнасящи се до читалищната дейност;

4. Да бъдат информирани за дейността на Читалището;

(7) Статутът на спомагателен член се променя в статут на действителен след влизане в сила на решението на Настоятелството за приемането му за действителен член.

Чл.15. Колективни членове.

(1) Колективни членове на Читалището могат да бъдат:

1. Професионални и стопански организации;

2 Търговски и граждански дружества, регистрирани по установения ред, фондации, кооперации и сдружения с нестопанска цел;

3. Културно-просветни и любителски клубове, творчески колективи, учебни и здравни заведения.

(2) Колективните членове съдействат:

1. За осъществяване целите на Читалището;

2. Подпомагат финансово дейностите, поддържането и обогатяването на материалната база;

3. Имат право на един глас в общото събрание на Читалището;

(3) Членството на колективните членове се учредява и поддържа чрез писмен договор, с който не могат да се накърняват интересите на Читалището.

(4) Колективното членство се учредява:

1. По предложение на Читалищното настоятелство

2. Въз основа на заявление за колективно членство от кандидатстващата организация;

(5) Решението за приемане на нови колективни членове и за одобряване на заявление за членство се взема от Читалищното настоятелство с явно гласуване и с мнозинство от две трети от присъстващите членове най- късно на второто заседание след подаване на заявлението или предложението, но не по-късно от второто заседание.

(6) Отказът за приемане може да бъде обжалван на следващото общо събрание

(7) Членствените отношения възникват от датата на решението за одобрение от Читалищното настоятелство или датата на отхвърляне на отказът от Общото събрание.

(8) Колективното членство се прекратява:

1. По писмено искане на колективен член;

2. При физическо прекъсване на взаимоотношенията между колективен член и Читалището в продължение на една календарна година.

3. По инициатива на Читалищното настоятелство, когато колективният член не спазва своите задължения в сключеният между страните договор за колективно членство;

Чл.16.(1) Почетни членове на Читалището са български и чужди физически и юридически лица и организации с изключителни заслуги към него.

(2) Почетните членове на читалището се приемат или определят от Читалищното настоятелство с гласовете на ¾ от членовете на настоятелството.

(3) На почетните членове се издава почетна грамота.

(4) Почетните членове имат право на съвещателен глас в общото събрание на Читалището.

(5) Почетните членове могат да се обединяват в Почетен комитет и подпомагат Настоятелството при осъществяването на неговата обществена дейност

(6) За членовете на Почетния комитет могат да бъдат канени лица с особен принос и заслуги за развитието,популяризирането и утвърждаването на читалищните традиции в Република България

(7) ЧН отправя покана до подходящи лица да бъдат членове на Почетния комитет

(8)Поканените от Управителния съвет членове на Почетния комитет се утвърждават от Общото събрание на следващото му заседание.

(9) Имената на членовете на Почетния комитет се вписват в специална почетна книга.

**ГЛАВА ЧЕТВЪРТА**

УПРАВЛЕНИЕ

Чл. 17. Органите за управление на Читалището са:

1. Общото събрание.

2. Настоятелството

3. Проверителната комисия

Чл.18. Върховен орган на Читалището е общото събрание. То се състои от всички действителни и колективни членове на Читалището, имащи право на глас.

Чл.19.(1) Общото събрание има следните правомощия:

1. Приема, изменя и допълва Устава;

2. Избира и освобождава членове на Читалищното настоятелство, Проверителната комисия и Председателя;

3. Приема вътрешни актове, необходими за организацията на читалищната дейност;

4. Изключва членове на Читалището;

5. Приема основните насоки за дейността на Читалището;

6. Взема решения за членуване или прекратяване на членството в читалищно сдружение;

7. Приема бюджета на Читалището до 30 март на следващата година;

8. Приема годишния отчет;

9. Определя размера на членски внос;

10. Обявява почетни членове и дарители;

11. Отменя решения на органите на Читалището;

12. Взема решения за отнасяне до съда на незаконосъобразни действия на ръководството или на отделни членове;

13. Взема решение за прекратяване на Читалището.

(2) Решенията на Общото събрание са задължителни за другите органи на Читалището.

(3) Общото събрание се състои от действителните членове и по един представител на всеки колективен член – юридическо лице, определен от Общото събрание на колективния член.

(4) Всеки действителен член има право на един глас.

(5) действителен член при отсъствие от Общото събрание, може да се представлява от пълномощник, изрично упълномощен за участие в съответното заседание на Общото събрание с нотариална заверка на подписа по образец, утвърден от ЧН, в който се посочват точките от дневният ред. Едно лице може да представлява само един редовен член.

(6) Представител на колективен член или действителен член в Общото събрание, нямат право на глас при решаването на въпроси, отнасящи се до:

1. Него, неговия съпруг/а/ или роднини по права линия – без ограничения, по съребрена линия, до четвърта степен или по сватовство – до втора степен включително.

2. Юридически лица, в които той е управител, или може да наложи или възпрепятства вземането на решения.

Чл.20.(1) Свикване на Общото събрание.

1. Редовно Общо събрание на Читалището се свиква от настоятелството най малко веднъж годишно.

2. Извънредно общо събрание на Читалището може да бъде свикано:

а) по решение на Настоятелството;

б) по решение на проверителната комисия;

в) по решение на 1/3 от действителните и колективни членове, имащи право на глас.

(2) Поканата за свикване на Общо събрание съдържа дневния ред, датата, часа, мястото на провеждане и кой го свиква.

(3) Поканата трябва да бъде връчена или получена от всеки колективен или действителен член не по-късно от седем календарни дни, преди датата на провеждането му.

(4) В 7 дневен срок преди датата на провеждане, на общодостъпни места (таблото за обяви в административната сграда на Читалището и на входа на библиотеката) трябва да се постави обявата за свикване на Общото събрание.

(5) В същия срок може да бъде обявено чрез печатните и електронни медиисъобщение за свикване на събранието.

(6) Обявата и всички материали по дневния ред на Общото събрание се публикуват на електронната страница на Читалището в 7 дневен срок преди провеждането му и се считат за връчени на членовете на Читалището. Всеки член на Читалището може в срок до 7 дни преди провеждането на Общото събрание да получи материалите по дневния ред от канцеларията.

(7) В седем дневен срок, преди датата на провеждането на Общото събрание се прекратява събирането на членски внос.

(8) Общото събрание е законно, ако присъстват най-малко половината от имащите право на глас действителни е колективни членове на Читалището.

(9) При липса на кворум, събранието се отлага с 1 час при същият дневен ред, място и час. В този случай Общото събрание е законно, ако на него присъстват не по малко от 1/3 от членовете при редовно Общо събрание и не по-малко от 50% плюс един от членовете при извънредно Общо събрание.

(10) Решенията на Общото събрание се вземат с мнозинство повече от половината от присъстващите членове с право на глас, освен решенията по чл. 14, ал. 1, т.1,4,10,11,12 от Закона за народните читалища, които се вземат с мнозинство най-малко 2/3 от всички членове.

(11) Останалите решения се вземат с мнозинство повече от половината от присъстващите членове.

(12) По въпроси, които не са включени в обявения в поканата дневен ред, не може да се вземат решения от Общото събрание.

(13) Решенията на Общото събрание подлежат на съдебен контрол относно тяхната законосъобразност и съответствие с Устава и ЗНЧ.

(14) Две трети от членовете на Общото събрание на Читалището могат да предявят иск пред Сливенския Окръжен съд за отмяна на решение на Общото събрание, ако то противоречи на ЗНЧ или на Устава.

Чл.21.(1) Изпълнителен орган на Читалището е Настоятелството.

(2) Читалищното настоятелство се състои от 3 до 11 члена, избрани за срок от 3

Години, които не могат да имат по-между си роднински връзки по права и по съребрена линия до четвърта степен.

(3) По право в Настоятелството Председателя на Читалището.

(4) Настоятелството има следните функции:

1. Свиква Общото събрание;

2. Осигурява изпълнението на решенията на Общото събрание (ОС).

3. Подготвя и внася в ОС проект за бюджет на Читалището.

4. Утвърждава щата на Читалището;

5. Внася ежегодно в Общото събрание отчет по бюджета и дейността на Читалището;

6. Организира дейността на Читалището по подготовката и реализирането на проекти;

7. Назначава Секретаря на Читалището;

8. Утвърждава длъжностните характеристики на Секретаря и Ръководителите на структурните звена в Читалището;

9. Взема решения за разходи на стойност над 5 000 лева месечно за консумативи;

10. Приема годишни планове за работата на Читалището и програмите на отделните структурни звена;

11. Взема решения за сдружаване на Читалището;

12. Организира дейността в Читалището по защитата на личните данни, както и обработването, използването и съхранението им;

13. Взема решения за управление и стопанисване на Читалищното имущество, за придобиване на движимо и недвижимо имущество, за отдаване на имущество под наем, за определяне размера на таксите, наемите, за образуване и управление на целеви фондове, получаване и усвояване на дарения.

14. Решава въпросите за откриване и закриване допълнителни дейности, включително и стопански, за учредяване и прекратяване на търговски и граждански дружества и за участие в такива, свързани с дейността на Читалището.

15. Взема решения за морално и материално стимулиране и поощряване на читалищни членове, служители и дейци, работещи в Читалището.

(5) Настоятелството свиква и провежда своите заседания най-малко веднъж на тримесечие.

(6) При необходимост на заседанията могат да се канят за участие в неговата работа и други читалищни членове и служители.

(7) За участие в заседанията на Настоятелството се уведомява и поканва Председателят на Проверителната комисия.

(8) Настоятелството взема решения с мнозинство повече от половината от членовете си, освен в случаи, когато Уставът и Закона предвиждат друго мнозинство

Чл.22.(1) Председателят на Читалището се избира за срок до 3 години.

(2) Председателят на Читалището:

1. Организира дейността на читалището съобразно ЗНЧ, Устава и решенията на ОС;

2. Организира текущата основна и допълнителна дейност;

3. Представлява Читалището пред трети лица;

4. Свиква и ръководи заседанията на Настоятелството;

5. Председателства общото събрание;

6. Отчита дейността си пред настоятелството;

7. Сключва и прекратява трудовите и гражданските договори със служителите, съобразно бюджета на Читалището и въз основа на решение на Настоятелството;

8. Сключва и прекратява трудовия договор със Секретаря въз основа на решение на Настоятелството и контролира работата му по текущата дейност. Изготвя и предлага за утвърждаване длъжностната характеристика на Секретаря;

9.Отчита се за своята дейност пред Общото събрание;

10.Ежегодно в срок до 10 ноември представя на Кмета на Общината предложения за дейността на Читалището през следващата година;

11. Сключва договор с Кмета на Общината за финансово обезпечаване на читалищната дейност.

12. Представя ежегодно 31 март Доклад за осъществената читалищна дейност в изпълнение на Общинската Програма пред Кмета на Общината и Общинския съвет.

13. В отсъствие на Председателя или при невъзможност за изпълнение на задълженията му функциите му се поемат от Секретаря,след решение на ЧН.

14. Удостоверява актовете на Общото събрание и ЧН.

Чл.23.(1) СЕКРЕТАРЯТ на читалището;

1. Организира изпълнението на решенията на ЧН, включително решенията за изпълнение на бюджета;

2. Организира текущата основна и допълнителна дейност на читалището съобразно ЗНЧ, Устава на читалището, Решенията на общото събрание и на Настоятелството;

3. Отговаря на работата на щатния и хонорувания потенциал;

4. Представлява Читалището заедно и поотделно с Председателя;

5. Подготвя материалите за заседанията на Настоятелството и общото събрание;

6. Отчита дейността си пред Настоятелството;

7. Предлага на председателя трудовите договори със служителите съобразно бюджета

на читалището и въз основа на решение на Настоятелството;

8. Отговаря за цялостната административна дейност на Читалището;

9. Осъществява оперативни взаимоотношения с членовете на други читалища и координира дейността между структурните звена в Читалището;

10. Води членствената книга за регистрираните членове на Читалището;

(2) Секретарят не може да е в роднински връзки с членовете на настоятелството и проверителната комисия по права и съребрена линия до четвърта степен , както и да бъде съпруг или съпруга на Председателя на читалището.

(3) Ако секретаря е избран за член на настоятелството, той не може да гласува по точките от дневния ред на Настоятелството, свързани с определянето на неговото възнаграждение, утвърждаване на длъжностната му характеристика и при определяне на щата на читалището.

Чл.24.(1) ПРОВЕРИТЕЛНАТА КОМИСИЯ се състои от 3 (трима ) члена и се избира за срок от 3 (три ) години.

(2) Не могат да бъдат членове на Проверителната комисия лица, които са в трудовоправни отношения с читалището или са роднини на членове на Настоятелството по права линия , съпрузи, братя , сестри и или на Управители на Колективни членове на Читалището,

(3) Проверителната комисия избира свой председател на първото си заседание;

(4) Правомощията на ПРОВЕРИТЕЛНАТА КОМИСИЯ:

1. Като един от органите на читалището , Комисията осъществява контрол върху дейността на настоятелството, председателя и секретаря на читалището по спазване на закона , устава и решенията на Общото събрание.

2. Да уведомява Общото събрание при констатиране на нарушения , а при наличие на данни за престъпление да информира и органите на прокуратурата.

3. Да прави мотивирани препоръки до ЧН и Общото събрание с оглед на подобряване на ефективността на тяхната дейност и съответствие със закона , устава и решенията на Общото събрание.

(5) Комисията взема решения с мнозинство повече от половината от присъстващите членове.

Чл.25.(1) Когато поради смърт , трайна физическа невъзможност или подаване на оставка, председателя на читалището престане да изпълнява задълженията си , или когато поради същите причини Настоятелството или Проверителната комисия останат с по-малко членове от предвидените в Устава, в срок до три месеца Общото събрание избира нов Председател или попълва състава на съответния орган.

Чл.26.(1) Не могат да бъдат избирани за членове на Настоятелството и Проверителната комисия и за Секретари лица, които са осъждани на лишаване от свобода за умишлени престъпления от общ характер.

(2) Членовете на Настоятелството, Секретаря и Председателят на проверителната комисия подават декларации за конфликт на интереси, като декларациите се обявяват по съответния ред.

(3) Решения на всички органи, приети в изпълнение на техните правомощия, са задължителни за членовете на Читалището;

(4) Актовете на Председателя и Секретаря, приети въз основа и в рамките на Устава, решенията на Общото събрание и ЧН, са задължителни за членовете на Читалището.

(5) Мандатът на изборните органи се прекратява след изтичането на три години от датата на избора им.

(6) В срок до един месец преди края на мандата се насрочва дата за провеждана на Общо събрание на Читалището, за избор на Председател, ЧН и Проверителна комисия.

(7)Ако по време на редовния мандат на орган на Читалището,бъде прекратено членството на едно лице в него, на негово място може да бъде избран нов член с продължителност в рамките до 3 годишния мандат на вече избрания орган.

(8) Предложенията за промени в Устава, за Председател,за състав на Настоятелството и Проверителната комисия се правят от членовете на Читалището в писмена форма в деловодството или изпратени на електронния адрес на Читалището на-късно до 5 (пет) календарни дни, преди датата на Общото събрание.

**ГЛАВА ПЕТА**

ИМУЩЕСТВО И ФИНАНСИ

**Чл.27**.Имуществото на Читалището се състои от собствени недвижими имоти, движими вещи,ценни книжа, авторски права, вземания и от представяния за безвъзмездно ползване на недвижими имоти, други права и задължения.

**Чл.28.**Читалището полага еднакви грижи на добър стопанин за опазване и обогатяване на собственото и на предоставяното имущество за ползване.

Чл.29.Читалището набира средства от следните източници:

1.Членски внос;

2.Културно-просветна и информационна дейност;

3.Субсидия от държавния и от общинския бюджет;

4.Наеми от движимо и недвижимо имущество;

5. Дарения и завещания;

6. Други приходи, включително от стопанска дейност.

Чл.30(1) Единния читалищен бюджет се формира от всички приходоизточници – собствени и от субсидии.

(2) След одобряването на Общинската Програма за развитие на читалищна дейност, Читалището сключва с Кмета на Общината договор за финансово обезпечаване на читалищната дейност.

**Чл.31**(1)Частта от годишния отчет за изразходването на държавните и общинската субсидии се предоставя в Общината.

(2) Счетоводната отчетност се води в съответствие със закона за счетоводството и подзаконовите документи.

(3) Със средствата си Читалището може да придобива недвижими имоти и ограничени вещни права, права върху обекти на интелектуална собственост, движими вещи и т. н.

(4) Читалището има пълна самостоятелност при разпореждането със собствени предоставените финансови средства.

(5) Читалището може да има собствени разплащателни сметки в българска и чуждестранна валута.

Чл.32 Читалището не може да отчуждава недвижими вещи и да учредява ипотеки върху тях.

**ГЛАВА ШЕСТА**

ПРЕКРАТЯВАНЕ

Чл.33 Читалището може да бъде прекратено по решение на Общото събрание или на Окръжния съд Сливен.

Чл.34 (1) Окръжния съд постановява решение за прекратяване на Читалището, когато:

1. Дейността му противоречи на Закона за Народното Читалище, Устава и добрите нрави;
2. Имуществото му не се ползва според целите на Читалището;
3. При наличие на трайна невъзможност Читалището да не действа или неразвива дейност за период от две години;
4. Неучредено по законния ред ;
5. Е обявено в несъстоятелност;

(2) Министъра на културата или прокурорът могат да поискат от Окръжния съд да постанови решение за прекратяване на Читалището.

(3) При прекратяването на Читалището се извършва ликвидация.

**ГЛАВА СЕДМА**

ДРУГИ РАЗПОРЕДБИ

1. АДМИНИСТРАТИВНОНАКАЗАТЕЛНИ РАЗПОРЕДБИ

Чл.35 (1) Председателят и /или Секретарят, когато предоставят имущество на Читалището за възмездно или безвъзмездно ползване : за хазартни игри; за дейност на нерегистрирани религиозни общности по Закона за вероизповеданията; за постоянно ползване от политически партии и организации; на Председателя; на членове на Настоятелството; на Проверителната комисия и на членове на техните семейства , се наказват с глоба и с лишаване от право да заема изборна длъжност в читалището.

(2) Председателят на Читалището когато не представи доклад за изпълнението на читалищната дейност и за изразходените бюджетни средства за годината се наказва с глоба

1. ЗАКЛЮЧИТЕЛНИ РАЗПОРЕДБИ

Чл.36 (1) Символи , знаци и ритуали.

1. Читалището има име – „ОТЕЦ ПАИСИЙ-1928“ дадено му през 1928 г. и не може да бъде променяно при никакви обстоятелства, поводи и причини.
2. Читалището има кръгъл печат с надпис – Народно Читалище „Отец Паисий 1928“.
3. Читалището може да има свое знаме, емблема, бланка, значка, почетен знак и диплом, с които да отличава своите активисти и членове.

(2) Правата върху символиката на Читалището са изключително негова собственост.

(3) Използването на символиката от трети лица е възможно само да договорна основа.

(4) Символите, знаците и ритуалите се утвърждават от Читалищното настоятелство.

Чл.37Празници на Читалището са 19 юни и 1 ноември.

1. ПРЕДХОДНИ РАЗПОРЕДБИ
2. Физическите и юридическите лица, които са редовни членове на Читалището към датата на приемане на този Устав , се ползват със статут на действителни членове на Читалището.
3. Избраните: Председател на Читалището, ЧН и Проверителната комисия продължават да изпълняват своите функции в срокът на настоящия си мандат до провеждането на изборно събрание.
4. Всички заварени актове приети от Общото събрание и ЧН до датата на приемане на настоящия Устав се прилагат доколкото не му противоречат.
5. Настоящия Устав е приет на Общо събрание на Читалище „Отец Паисий-1928“, проведено на 12 април 2010 година, и влиза в сила от датата на решението на Сливенския Окръжен Съд за вписване на новият Устав.
6. С приемането на настоящия Устав се отменя приетият на Общо събраниеУстав на Читалището на 16 април 2007 година. 